laion/Wikipedia-Exotic huggingface dataset:
মাগুরা সরকারি উচ্চ বিদ্যালয়

মাগুরা সরকারি উচ্চ বিদ্যালয় বাংলাদেশের মাগুরা জেলার একটি শিক্ষা প্রতিষ্ঠান। এই উচ্চ বিদ্যালয়টি মাগুরা জেলায় মাগুরা-ঝিনাইদহ মহাসড়কের উত্তর পাশে অবস্থিত। বিদ্যালয়টির উত্তরে কলেজ পাড়া, দক্ষিণে ও পূর্বে ভায়না, পশ্চিমে দোয়ার পাড় এবং আদর্শ পাড়া। ঊনবিংশ শতাব্দীর ত্রিশের দশকে মাগুরা শহরের দুই মাইল পশ্চিমে শিবরামপুর গ্রামে স্থানীয় শিক্ষানুরাগী ব্যক্তিবর্গের প্রচেষ্টায় মাইনর স্কুল হিসেবে এটি প্রতিষ্ঠিত হয়েছিল। ১৮৫৪ সালকেই স্কুলের প্রতিষ্ঠাকাল হিসেবে গণ্য করা হয়। ১৮৬০ সালে বিদ্যালয়টি কলকাতা বিশ্ববিদ্যালয় কর্তৃক উচ্চ ইংরেজি বিদ্যালয় হিসেবে অনুমোদন লাভ করে। ১৮৭৬ সালে আকস্মিক অগ্নিকান্ডে বিদ্যালয়টি পুড়ে যায়। এই সময় বিদ্যালয়টির প্রতিষ্ঠাতা প্রধান শিক্ষক যোগেন্দ্রনাথ সিনহার অক্লান্ত প্রচেষ্টা এবং তদানীন্তন মহকুমা প্রশাসক কালীপ্রসন্ন সিংহ-এর পৃষ্ঠপোষকতা ও অর্থানুকূল্যে একটি পাকা ইমারতে বিদ্যালয় ভবনটি স্থানান্তরিত হয় যেখানে আজ মাগুরা মহিলা কলেজের মূল ভবন অবস্থিত। বিদ্যালয়টি ১৯৮১ সালের ১ আগস্ট বর্তমান অবস্থানে স্থানান্তরিত হয়। এই সময়ের মধ্যে বিদ্যালয়টি একাধিকবার স্থান পরিবর্তনের সাথে সাথে নামও পরিবর্তিত হয়েছে। প্রথমে শিবরামপুর মাইনর স্কুল হতে মাগুরা উচ্চ ইংরেজি বিদ্যালয়, এরপর ১৯৬০ এর দশকে নামকরণ হয় মাগুরা মডেল হাইস্কুল এবং সর্বশেষ ১৯৭০ সালে বিদ্যালয়টির নামকরণ হয় মাগুরা সরকারি উচ্চ বিদ্যালয়। বর্তমান বিদ্যালয়টি প্রায় ৫.৩ হেক্টর (১৩ একর) জমির উপর অবস্থিত। বিদ্যালয়টিতে বৃহৎ ‘L’ আকৃতির ত্রিতল ভবনসহ প্রধান শিক্ষকের বাসভবন রয়েছে। মোট শ্রেণিকক্ষ রয়েছে ১৬টি, অফিস কক্ষ ৩টি, হল রুম ১টি, গবেষণাগার ৪টি, পাঠাগার ১টি, মসজিদ ১টি, ছাত্রাবাস ১টি, খেলার মাঠ ২টি এবং পুকুর রয়েছে ১টি। বর্তমানে স্কুলে ছাত্রসংখ্যা প্রায় বারোশত এবং শিক্ষক-শিক্ষিকার সংখ্যা ৪৭। ষষ্ঠ থেকে দশম পর্যন্ত ২ শিফটে মোট ৫টি শ্রেণিতে শাখা রয়েছে ১০ টি। নবম ও দশম শ্রেণিতে চালু আছে বিজ্ঞান, ব্যবসায় শিক্ষা ও মানবিক বিভাগ। খেলাধুলা বিশেষত কাবাডি, হ্যান্ডবল, ক্রিকেট, ফুটবল, দাবা, বিতর্ক, বিজ্ঞান মেলা, সাংস্কৃতিক প্রতিযোগিতা, স্কাউট, বিএনসিসি প্রোগ্রামে অংশগ্রহণ করে বিদ্যালয়টি সুনাম অর্জন করেছে। এছাড়া বিদ্যালয়টি সৃজনী নামে একটি নিয়মিত বর্ষপুস্তক প্রকাশ করে থাকে। বাংলাদেশের বিদ্যালয়সমূহের তালিকা মাগুরা সরকারি বালিকা উচ্চ বিদ্যালয় মাগুরা সদর উপজেলা "মাগুরার আই-জেন বিজয়ী মাগুরা সরকারি উচ্চ বালক বিদ্যালয়"। মাগুরা নিউজ। ১০ জুলাই ২০১৫। সংগ্রহের তারিখ ২০ জানুয়ারি ২০১৮।  বাংলাদেশ প্রবেশদ্বার অফিসিয়াল ওয়েবসাইট
অলিম্পিকে ক্যামেরুন

ক্যামেরুন ১৯৬৪ সালে অলিম্পিক গেমসে অভিষেকের পর থেকে সকল গ্রীষ্মকালীন অলিম্পিকে প্রতিদ্বন্দ্বিতা করে আসছে। যদিও ১৯৭৬ গ্রীষ্মকালীন অলিম্পিকে নিউজিল্যান্ডের অংশগ্রহণের প্রতিবাদে আফ্রিকান বয়কটের অংশ হিসাবে তিনদিন প্রতিযোগিতা চলার পরে বয়কট করেছিল। এছাড়া ২০০২ শীতকালীন অলিম্পিকে ক্যামেরুনের একজন ক্রীড়াবিদ প্রতিযোগিতায় অংশগ্রহণ করেছিল। ক্যামেরুনের ক্রীড়াবিদগণ ২০০০ গ্রীষ্মকালীন অলিম্পিকে ফুটবলে স্বর্ণ পদক সহ মোট পাঁচটি পদক জিতেছে। তবে শীতকালীন অলিম্পিক গেমসে কোন পদক জিততে পারেনি। ক্যামেরুনের জাতীয় অলিম্পিক কমিটি ১৯৬৩ সালে গঠিত হয়। "Cameroon" (ইংরেজি ভাষায়)। আন্তর্জাতিক অলিম্পিক কমিটি।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "অলিম্পিক পদক বিজয়ীগণ" (ইংরেজি ভাষায়)। আন্তর্জাতিক অলিম্পিক কমিটি।  "ক্যামেরুন" (ইংরেজি ভাষায়)। Sports-Reference.com। ১১ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২ মে ২০১৬।
মারিও মিরান্ডা

পদ্মবিভুষন মারিও মিরান্ডা  (Mario João Carlos do Rosario de Brito Miranda) (২রা মে ১৯২৬- ১১ ডিসেম্বর ২০১১), ছিলেন একজন ভারতীয় কার্টুনিস্ট ও চিত্রকর, যার ক্রিয়া-কর্মের পরিধি ছিলো গোয়া রাজ্যের লউটলিম কে ঘিরে। মিরান্ডা যুক্ত ছিলেন দ্য টাইমস অব ইন্ডিয়া ও ইকনমিক টাইমস এর মত মুম্বাইয়ের অনেক নামী পত্রিকার সাথে, মূলত ইলাস্ট্রেশনের কাজের জন্য। তিনি তার মৃত্যুর পর ২০১২ খ্রীঃ -তে পদ্মবিভুষণ দ্বারা সম্মানিত হন। "Padma Awards"। pib। ২৭ জানুয়ারি ২০১৩। সংগ্রহের তারিখ ২৭ জানুয়ারি ২০১৩।
যাত্রাবাড়ি ফ্লাইওভার

যাত্রাবাড়ি উড়ালপুল বা মেয়র মোহম্মদ হানিফ উড়ালপুল হলো ঢাকার দক্ষিণ অঞ্চলের একটি উড়ালপুল। এটি ঢাকা-চট্টগ্রাম মহাসড়োকের সঙ্গে ঢাকাকে যুক্ত করেছে।এটি বাংলাদেশ এর দীর্ঘতম ফ্লাইওভার। এর দৈর্ঘ্য ১০.৬ কিমি। মূল ফ্লাইওভারটির দৈর্ঘ্য ৪.১ কিমি ও সংযোগকারী সড়কের দৈর্ঘ্য ৬.২ কিমি। এটি ঢাকার চানখা'রপুল থেকে শুরু করে যাত্রাবাড়িতে শেষ হয়েছে। ফ্লাইওভারটি চার লেনের এবং সংযোগকারী সড়ক গুলি ২ লেনের। এই ফ্লাইওভার গুলিস্তান ও যাত্রাবাড়ির মধ্যে যানজট কমিয়েছে। চার লেনবিশিষ্ট এই উড়ালসড়কে ছয়টি প্রবেশ ও সাতটি বেরোনোর পথসহ মোট ১৩টি ওঠা-নামার পথ (র‍্যাম্প) রয়েছে।প্রায় ১০.৬ কিলোমিটার দীর্ঘ এই ফ্লাইওভার চালু হওয়ার পর রাজধানীর একাংশে যানজট অনেক কমে এসেছে। পাবলিক প্রাইভেট পার্টনারশিপ (পিপিপি) পদ্ধতিতে নির্মিত দেশের এটি প্রথম ফ্লাইওভার। দীর্ঘতম এই ফ্লাইওভারে যানবাহন প্রবেশের সময় টোল দিতে হবে না। বের হওয়ার পথে টোলের জন্য নির্ধারিত অর্থ দিতে হবে। তবে জনসাধারণের প্রবেশে কোন বাধা থাকবে না, টোলও দিতে হবে না। যানবাহন অনুযায়ী নির্ধারিত টোলের হার: ট্রেইলার ৩৫০ টাকা, ট্রাক ৩০০ টাকা, বাস ২৭৩ টাকা, ট্রাক (চার চাকা) ২৭৩ টাকা, মিনি বাস ১৭৩ টাকা, পিকআপ ৬০ টাকা, মাইক্রোবাস ৬০ টাকা, জিপ ৬০ টাকা, প্রাইভেট কার ৬৫ টাকা, অটোরিক্সা ১৮ টাকা, দুই চাকার বাহন ১০ টাকা। "মেয়র মোহাম্মদ হানিফ ফ্লাইওভার উদ্বোধন হল"। [স্থায়ীভাবে অকার্যকর সংযোগ] উইকিমিডিয়া কমন্সে যাত্রাবাড়ি ফ্লাইওভার সংক্রান্ত মিডিয়া রয়েছে।
অলিম্পিকে কেইম্যান দ্বীপপুঞ্জ

কেইম্যান দ্বীপপুঞ্জ প্রথম ১৯৭৬ সালে অলিম্পিক গেমসে অংশগ্রহণ করলেও ১৯৮০ গেমসে যুক্তরাষ্ট্রের নেতৃত্বে বয়কট করেছিল। ১৯৮৪ গেমসে কেইম্যান দ্বীপপুঞ্জ পুনরায় ফিরে আসে এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করে আসছে। কেইম্যান দ্বীপপুঞ্জ শীতকালীন অলিম্পিক গেমসে প্রথম ২০১০ সালে অংশগ্রহণ করে। ২০১৪ শীতকালীন অলিম্পিকেও অংশগ্রহণ করেছে। ১৯৬৩ সালে জ্যামাইকান স্বাধীনতা অর্জনের পর কেইম্যান দ্বীপপুঞ্জ ব্রিটিশ শাসিত অঞ্চল হিসাবে জ্যামাইকা থেকে আলাদা হয়ে যায়। ১৯৭৩ সালে কেইম্যান দ্বীপপুঞ্জ অলিম্পিক কমিটি গঠিত হয় এবং ১৯৭৬ সালে আইওসির স্বীকৃতি লাভ করে। "Winter Olympics start despite luge tragedy", BBC, February 13, 2010 "Cayman Islands"। International Olympic Committee।  "Cayman Islands"। Sports-Reference.com। ৮ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২ মে ২০১৬।
আলমডাঙ্গা

আলমডাঙ্গা নামে বাংলাদেশে যেসব স্থান ও প্রশাসনিক অঞ্চল রয়েছে। যথা: উইকিঅভিধানে আলমডাঙ্গা শব্দটি খুঁজুন। আলমডাঙ্গা উপজেলা, চুয়াডাঙ্গা জেলার একটি উপজেলা আলমডাঙ্গা পৌরসভা, আলমডাঙ্গা উপজেলার একটি পৌরসভা আলমডাঙ্গা থানা, আলমডাঙ্গা উপজেলার একটি থানা এটি কোন স্থান, জনপদ বা প্রশাসনিক অঞ্চল সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চুয়াডাঙ্গা রেলওয়ে স্টেশন

চুয়াডাঙ্গা রেলওয়ে স্টেশন বাংলাদেশের চুয়াডাঙ্গা জেলার অন্তর্গত চুয়াডাঙ্গা শহরে অবস্থিত বাংলাদেশের প্রথম রেলওয়ে স্টেশন চুয়াডাঙ্গা ও তার পার্শ্ববর্তী মেহেরপুর ও ঝিনাইদহ এলাকার লোকজনকে রেল পরিসেবা প্রদান করে আসছে। ১৮৫৯ সালে ইস্টার্ন বেঙ্গল রেলওয়ে কোম্পানি কোলকাতা-কুষ্টিয়া (জগতি) পর্যন্ত ব্রডগেজ ৫' ৪" সিঙ্গেল রেলপথ নির্মাণ কাজ শুরু করলে, একই বছর চুয়াডাঙ্গা স্টেশনের নির্মাণ কাজ শুরু হয় এবং এর কাজ শেষ হয় ১৮৬০ সালে। ১৮৬২ সালের ১৫ নভেম্বর কলকাতা-কুষ্টিয়া (জগতি) রেলপথে ট্রেন চলাচল শুরুর মাধ্যমে পূর্ব বাংলায় কার্যক্রম শুরু হয়। তখন ট্রেনের ইঞ্জিনে পানি সরবরাহের জন্য চুয়াডাঙ্গা রেলওয়ে স্টেশনের পাশে ওভারহেড ট্যাংক ও স্টেশনের যাত্রীদের জন্য একটি ফুটওভার ব্রীজ স্থাপন করা হয়। ১৮৬২ সালের ১৫ নভেম্বর থেকে আজ অবধি চুয়াডাঙ্গা রেলওয়ে স্টেশন দুটি রেল লাইন ও দুটি প্লাটফর্মের মাধ্যমে চুয়াডাঙ্গা শহর ও তার পার্শ্ববর্তী মেহেরপুর ও ঝিনাইদহ এলাকার লোকজনকে পরিসেবা প্রদান করে আসছে। ১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয়। অবিভক্ত ভারতে ব্রিটিশ শাসনের সময়, নিয়মিত রাতব্যাপী কলকাতা, গোয়ালন্দ, ঢাকা ও নারায়ণগঞ্জের মধ্যে ট্রেন চলাচল করত। ভারত ভাগের পর ইস্ট বেঙ্গল মেইল, ইস্ট বেঙ্গল এক্সপ্রেস এবং বরিশাল এক্সপ্রেস - এই তিনটি ট্রেন, ১৯৬৫ পর্যন্ত দুই দেশের মধ্যে চলাচল করেছিল। এই স্টেশনে খুলনা–রাজশাহী রুটের কপোতাক্ষ ও সাগরদাঁড়ি এক্সপ্রেস, খুলনা–ঢাকা রুটের চিত্রা সুন্দরবন এক্সপ্রেস ও বেনাপোল এক্সপ্রেস , খুলনা–চিলাহাটি রুটের রূপসা ও সীমান্ত এক্সপ্রেস, খুলনা–চাঁপাইনবাবগঞ্জ রুটের মহানন্দা এক্সপ্রেস, খুলনা–পার্বতীপুর রুটের রকেট এক্সপ্রেস ও খুলনা–গোয়ালন্দ ঘাট রুটের নকশীকাঁথা এক্সপ্রেস যাত্রাবিরতি দেয়। "চুয়াডাঙ্গা ট্রেনের সময়সূচি"। বাংলাদেশ রেলওয়ে। সংগ্রহের তারিখ ২০২১-০১-১৫।  উইকিমিডিয়া কমন্সে Category:Chuadanga railway station সম্পর্কিত মিডিয়া দেখুন। চুয়াডাঙ্গা রেলওয়ে স্টেশনের সময়সূচী
বার্থা বেঞ্জ

বার্থা বেঞ্জ (Bertha Benzová) (৩ মে ১৮৪৯ - ৫ মে ১৯৪৪) ছিলেন একজন জার্মান পথিকৃৎ। তিনি মোটরগাড়ির উদ্ভাবক হিসেবে বিখ্যাত কার্ল ফ্রেডরিখ বেঞ্জ এর সহধর্মিনী এবং ব্যবসায়িক অংশীদার ছিলেন। ১৮৮৮ সালে, মোটরগাড়ি চালিয়ে বেশি দূরত্ব অতিক্রমকরা ব্যক্তিদের মধ্যে তিনি ছিলেন প্রথম ব্যক্তি। এইরকমটা করার মাধ্যমে তিনি বেঞ্জ পেটেন্ট-মোটরওয়াগেনকে বিশ্ববাসীর নজরে নিয়ে আসেন এবং কোম্পানী তার প্রথম বিক্রয় পেয়েছিল। Robertson, Patrick (২০১১), Robertson's Book of Firsts: Who Did What for the First Time, Bloomsbury Publishing USA, পৃষ্ঠা 91, আইএসবিএন 9781608197385, সংগ্রহের তারিখ ২৮ মে ২০১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Prof. John H. Lienhard on Bertha Benz's ride The First Road Trip ওয়েব্যাক মেশিনে আর্কাইভকৃত ১২ মার্চ ২০১৬ তারিখে Automuseum Dr. Carl Benz The Car is Born - A documentary chronicling the events during Bertha's historic drive উইকিমিডিয়া কমন্সে বার্থা বেঞ্জ সংক্রান্ত মিডিয়া রয়েছে।
কাহো না... প্যায়ার হ্যায়

কাহো না... পেয়্যার হ্যায় (হিন্দি: कहो ना प्यार है; বাংলা: বলো না... ভালোবাসি) হল ২০০০ সালে মুক্তিপ্রাপ্ত একটি ভারতীয় রোম্যান্টিক থ্রিলার চলচ্চিত্র। এই চলচ্চিত্রটির পরিচালক ছিলেন রাকেশ রোশন। এই ছবিতেই তার পুত্র হৃতিক রোশন ও অমীশা প্যাটেল প্রথম আত্মপ্রকাশ করেন। ছবিতে হৃতিককে রোহিত ও রাজের দ্বৈত চরিত্রে দেখা যায়। কাহো না... পেয়্যার হ্যায় ২০০০ সালের বলিউডের সফলতম ছবি। পরে লিমকা বুক অফ রেকর্ডস্‌-এ সর্বাধিক সংখ্যক (১০২টি) পুরস্কার-প্রাপ্ত বলিউড ছবি হিসেবে এটি নাম তোলে। এই ছবির প্রযোজক ও পরিচালক হিসেবে রাকেশ রোশন প্রথম ফিল্মফেয়ার পুরস্কার লাভ করেন। হৃতিক তার অভিনয়ের জন্য প্রশংসিত হন। এই ছবিতে অভিনয় করেই তিনি একসঙ্গে ফিল্মফেয়ার শ্রেষ্ঠ পুরুষ অভিষেক পুরস্কার ও ফিল্মফেয়ার শ্রেষ্ঠ অভিনেতা পুরস্কার পান। তিনিই একমাত্র অভিনেতা যিনি এই দুটি পুরস্কার একসঙ্গে পেয়েছেন। কাহো না... পেয়্যার হ্যায় ছবির সাফল্যে উদ্বুদ্ধ হয়ে পিতাপুত্র জুটি পরবর্তী কয়েকটি ছবিতে একসঙ্গে কাজ করেন। এগুলির মধ্যে উল্লেখযোগ্য কোই... মিল গায়া, কৃষ, কৃষ ৩ ও কাইটস্‌। এই ছবির প্রথমার্ধ্বের শেষে দেখা যায়, নায়ক একটি দুর্ঘটনায় মৃত বলে জানা যাচ্ছে এবং ছবির দ্বিতীয়ার্ধ্বে দেখা যায়, নায়িকাকে মানসিক অবসাদ থেকে মুক্ত করার জন্য কাকার বাড়িতে পাঠানো হচ্ছে। যাত্রাপথে নায়িকা নায়কের মতো দেখতে একজনকে দেখে চমকে উঠছে। পরে নায়িকা তাকেই একটি ডিস্কোথেকে আনন্দের সঙ্গে নাচতে দেখছে। এই ঘটনাটি ১৯৮৬ সালের কন্নড় চলচ্চিত্র কথা সপ্তমী থেকে অনুপ্রাণিত। হৃতিক রোশন - রোহিত মেহরা / রাজ চোপড়া অমীশা প্যাটেল - সোনিয়া সাক্সেনা দলিপ তাহিল - শক্তি মালিক অনুপম খের - মিস্টার সাক্সেনা / সারজি মহনিশ বেহল - ইনস্পেক্টর কদম আশিষ বিদ্যার্থী - ইনস্পেক্টর শিন্দে সতিশ শাহ - অ্যান্থনি রদ্রিগেজ, রোহিতের বাড়ির মালিক ফরিদা জালাল - লিলি অ্যান্থনি রদ্রিগেজ রোহিতের বাড়ির মালিকের স্ত্রী রাজেশ ট্যান্ডন - অতুল মালিক, শক্তি মালিকের পুত্র ও সোনিয়ার বন্ধু আশা পটেল - মিসেস চোপড়া, রাজের মা তানাজ কারিম - নিতা সাক্সেনা ব্রজেশ হিরজি - টনি, রোহিতের বন্ধু অভিষেক শর্মা - অমিত মেহরা, রোহিতের ছোট ভাই জনি লিভার - ইনস্পেক্টর পারব কাম্য পাঞ্জাবি - শোভা "Kaho Naa... Pyaar Hai"। www.boxofficeindia.com। Archived from the original on ২ মার্চ ২০১৪। সংগ্রহের তারিখ ১০ এপ্রিল ২০১৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "All Time Rank"। www.boxofficeindia.com। Archived from the original on ২০ সেপ্টেম্বর ২০১৫। সংগ্রহের তারিখ ১০ এপ্রিল ২০১৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Kaho Naa... Pyaar Hai breaks record"। Rediff। ১৮ জুলাই ২০০৩।  "A perfect professional has come to stay"। TheHindu। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ২১ মে ২০১০।  "Its risky to make normal films"। Telegraphindia.com। ৩১ জুলাই ২০১১। সংগ্রহের তারিখ ১৫ নভেম্বর ২০১১।  C1 control character in |শিরোনাম= at position 1 (সাহায্য) ইন্টারনেট মুভি ডেটাবেজে কাহো না... প্যায়ার হ্যায় (ইংরেজি)
মেহের আলী শাহ

মেহের আলী শাহ (জন্ম: ১ রমজান ১২৭৫ হিজরী/১৪ এপ্রিল ১৮৫৯, গুলরা শরীফ, মৃত্যু: মে ১৯৩৭) পাকিস্তানের একজন উল্লেখযোগ্য সুফি। তিনি ১৮৫৯ সালে পাকিস্তানের গুলরা শরীফে জন্মগ্রহণ করেন। তিনি চিশতিয়া তরিকার সুফি ছিলেন। হানাফি আলেম হিসেবে তিনি আবদুল হক দেহলভীর অবস্থান সমর্থন করেছেন এবং আহমদিয়া-বিরোধী আন্দোলনের একজন শীর্ষস্থানীয় নেতা ছিলেন। তিনি অনেক গ্রন্থ লিখেছেন, এর মধ্যে বিশেষভাবে উল্লেখযোগ্য হচ্ছে মির্যা গোলাম আহমদের আহমদীয়া মুসলিম আন্দোলনের সমালোচনা করে রচিত সমালোচনামূলক গ্রন্থ সাইফ এ চিশতিয়া ("চিশতিয়া তরিকার তরবারি")। মেহের আলী শাহ ছিলেন সিলসিলা-এ-চিশতিয়া নিজামিয়ার পীর শামস উদ-দিনের শিষ্য এবং খলিফা (আধ্যাত্বিক প্রতিনিধি)। তার জীবনী মেহের-এ-মুনীর গ্রন্থে বর্ণিত রয়েছে তিনি মক্কায় হাজী ইমদাদুল্লাহ মুহাজির মাক্কীর সাথে সাক্ষাৎ করার পর ইমদাদুল্লাহর খলিফাও মনোনীত হয়েছিলেন। বায়েজিদ বোস্তামি আবু বকর শিবলী ফখরুদ্দীন আল রাযি লাল শাহবাজ কালান্দার মোল্লা নাসিরুদ্দিন আহমেদ সিরহিন্দি Mehr Muneer Biography of Meher Ali Shah www.thelightofgolrasharif.com
অলিম্পিকে কলম্বিয়া

কলম্বিয়ার অলিম্পিক গেমসে প্রথম অংশগ্রহণ করে ১৯৩২ গ্রীষ্মকালীন অলিম্পিকে। এরপর থেকে কলম্বিয়া ১৯৫২ গেমস বাদে সকল গ্রীষ্মকালীন অলিম্পিক গেমসে প্রতিনিধিত্ব করে আসছে। কলম্বিয়া শীতকালীন অলিম্পিক গেমসের মধ্যে শুধু ২০১০ শীতকালীন অলিম্পিকে অংশগ্রহণ করেছে। কলম্বিয়ান ক্রীড়াবিদগণ ৮টি ভিন্ন ক্রীড়ায় মোট ১৯ টি পদক জিতেছে। কলম্বিয়ান ক্রীড়াবিদদের মধ্যে প্রথম স্বর্ণ পদক জিতে মারিয়া ইসাবেল উরুতিয়া, তিনি ২০০০ গ্রীষ্মকালীন অলিম্পিকে ভারোত্তোলন ৭৫ কেজি বিভাগে স্বর্ণ পদক জিতেছিলেন। কলম্বিয়ার জাতীয় অলিম্পিক কমিটি ১৯৩৬ সালে গঠিত হয় এবং ১৯৪৮ সালে আন্তর্জাতিক অলিম্পিক কমিটি আইওসির স্বীকৃতি লাভ করে। "Colombia"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Colombia"। Sports-Reference.com। ২২ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২ মে ২০১৬।
জয়দেবপুর থানা

জয়দেবপুর থানা বাংলাদেশের গাজীপুর জেলার একটি প্রশাসনিক থানা। গাজীপুর জেলা মূলতঃ ঢাকার উত্তর পাশের জেলা।জয়দেবপুর থানা গাজীপুর জেলার মাঝখানে অবস্থিত। উত্তরে শ্রীপুর উপজেলা, দক্ষিণে গাজীপুর সিটি করপোরেশন, পূর্বে কালীগঞ্জ ও শ্রীপুর উপজেলা এবং পশ্চিমে কালিয়াকৈর উপজেলা অবস্থিত। এগুলো হলোঃ গাজীপুর সিটি কর্পোরেশন বাড়ীয়া ইউনিয়ন এখানকার প্রধান শিক্ষা প্রতিষ্ঠানগুলো হলোঃ- রাণী বিলাসমনি সরকারি বালক উচ্চ বিদ্যালয় বাংলাদেশ ধান গবেষণা ইন্সটিটিউট উচ্চ বিদ্যালয় বাংলাদেশ কৃষি গবেষণা ইন্সটিটিউট উচ্চ বিদ্যালয় ঢাকা প্রকৌশল ও প্রযুক্তি বিশ্ববিদ্যালয় গাজীপুর ক্যান্টনমেন্ট বোর্ড উচ্চ বিদ্যালয় জয়দেবপুর সরকারি বালিকা উচ্চ বিদ্যালয় বিওএফ উচ্চ বিদ্যালয় শহীদ স্মৃতি উচ্চ বিদ্যালয় সিকিউরিটি প্রিন্টিং করপোরেশন উচ্চ বিদ্যালয়, গাজীপুর ক্যান্টনমেন্ট বোর্ড কলেজ ভাওয়াল বদরে আলম সরকারি কলেজ, গাজীপুর সরকারি মহিলা কলেজ কাজী আজিমউদ্দিন বিশ্ববিদ্যালয় কলেজ গাজীপুর আইডিয়াল কলেজ চান্দনা উচ্চ বিদ্যালয় ও কলেজ আ.ক.ম মোজাম্মেল হক- এমপি (গাজীপুর ১) এবং মাননীয় মন্ত্রী মুক্তিযুদ্ধ বিষয়ক মন্ত্রণালয় জাহিদ আহসান রাসেল - এমপি গাজীপুর আসন নং ২ ও মাননীয় প্রতিমন্ত্রী যুব ও ক্রীড়া মন্ত্রণালয় হাসান উদ্দিন সরকার সাবেক সাংসদ গাজীপুর আসন নং ২ আব্দুল করিম সাবেক ভারপ্রাপ্ত মেয়র বিলুপ্ত গাজীপুর পৌরসভা, গাজীপুর এম. এ. মান্নান (গাজীপুরের রাজনীতিবিদ), বাংলাদেশের রাজনীতিবিদ এবং গাজীপুর সিটি কর্পোরেশনের মেয়র এডভোকেট জাহাঙ্গীর আলম মেয়র গাজীপুর সিটি কর্পোরেশন, গাজীপুর হাসান উদ্দিন সরকার সাবেক সাংসদ গাজীপুর আসন নং ২ ভবানীপ্রসাদ ভট্টাচার্য - ব্রিটিশ বিরোধী বাঙালি বিপ্লবী তাজ উদ্দীন আহমেদ - দেশের ১ম প্রধানমন্ত্রী (মুজিব নগর সরকারের) এবং জাতীয় ৪ নেতার একজন জাগ্রত চৌরঙ্গী বাংলাদেশ ধান গবেষণা ইনস্টিটিউট বাংলাদেশ কৃষি গবেষণা ইনস্টিটিউট ঢাকা প্রকৌশল ও প্রযুক্তি বিশ্ববিদ্যালয় ছায়াবীথি বাংলাদেশ সমরাস্ত্র কারখানা বাংলাদেশ সিকিউরিটি প্রিণ্টিং প্রেস (টাকশাল), বাংলাদেশ মেশিন টুলস ফ্যাক্টরী, ভাওয়াল রাজবাড়ী, কাশিমপুর জমিদার বাড়ি বীজ প্রত্যয়ন এজেন্সী কাশিমপুর কেন্দ্রীয় কারাগার-১,২ ও ৩ বঙ্গবন্ধু স্যাটেলাইট গ্রাউন্ড স্টেশন ১ গাজীপুর জেলা ঢাকা প্রকৌশল ও প্রযুক্তি বিশ্ববিদ্যালয় ঢাকা বিভাগ; বাংলাদেশের উপজেলাসমূহ রাণী বিলাসমনি সরকারি বালক উচ্চ বিদ্যালয় জয়দেবপুর সরকারি বালিকা উচ্চ বিদ্যালয় বাংলাদেশ জাতীয় তথ্য বাতায়ন (জুন ২০১৪)। "এক নজরে থানা"। গণপ্রজাতন্ত্রী বাংলাদেশ সরকার। সংগ্রহের তারিখ ৪ জুন, ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "জয়দেবপুর থানায় কমিউনিটি পুলিশিং ডে উদযাপন"। Daily Sokaler Somoy (ইংরেজি ভাষায়)। সংগ্রহের তারিখ ২০২৩-১২-২৭।  বাংলাদেশ জাতীয় তথ্য বাতায়ন (জুন ২০১৪)। "এক নজরে ইউনিয়নসমূহ"। গণপ্রজাতন্ত্রী বাংলাদেশ সরকার। ৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৪ জুন, ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
আইলহাঁস ইউনিয়ন

আইলহাঁস ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। মোট আয়তন ৬,১৭৯ একর। জনসংখ্যা নারী এবং পুরুষের সংখ্যা ১৫,৭৬৬। মোট গ্রামের সংখ্যা ১৭টি। শিক্ষা প্রতিষ্ঠান ১৩টি। মোট আয়তন ৬,১৭৯ একর। চুয়াডাঙ্গা জেলা শহর থেকে ১২ কি.মি পূর্ব দিকে এবং আলমডাঙ্গা উপজেলা শহর থেকে ১০ কি.মি দক্ষিণে আইলহাঁস ইউনিয়নটি অবস্থিত। এছাড়া এই ইউনিয়নের সকল গ্রামের প্রধান প্রধান রাস্তা পিচঢালা পাকা রাস্তা। গ্রামের অভ্যন্তরে প্রায় সকল গ্রামীণ রাস্তা-ই সরকারি অর্থায়নে ইউনিয়ন পরিষদের তত্ত্বাবধানে সোলিং ও হেরিংকরণ সম্পন্ন। যেটুকু অল্প বাকি আছে, সেগুলোও খুব দ্রুত হেরিং/সোলিংকরণ হয়ে যাবে বলে জনসাধারণ মনে করে। যোগাযোগ ব্যবস্থা বিবেচনায় মফস্বলের অত্র আইলহাঁস ইউনিয়নটি দেশের অন্যতম মডেল ইউনিয়ন হিসেবে বিবেচনা করা যায়। ঘোলদাড়ী কুঠিপাইক পাড়া পাইকপাড়া টাকপাড়া ছয়ঘরিয়া ঘোলদাড়ী বাজারপাড়া হোসেনপুর মধুপুর বলেশ্বরপুর সোনাতন হাড়োকান্দী বুড়াপাড়া মোকামতলা খাসবাগুন্দা পোলবাগুন্দা আইলহাঁস শিশিরদাড়ী জনসংখ্যা নারী এবং পুরুষের সংখ্যা ১৫,৭৬৬ (পনেরো হাজার সাতশত ষেষ্ট্টি) জন। এখানে ০৮ টি প্রাথমিক বিদ্যালয়, ০৪ টি মাধ্যমিক বিদ্যালয় এবং ০৪টি মাদ্রাসা রয়েছে। ঘোলদাড়ী শাহী মসজিদটি তৎকালীন বৃহত্তর কুষ্টিয়া (কুষ্টিয়া-চুয়াডাঙ্গা-মেহেরপুর) জেলার প্রথম স্থাপিত জামে মসজিদ হিসেবে পরিচিত।। এই মসজিদটি ঘোলদাড়ী বাজার থেকে প্রায় ১ কিঃ মিঃ দক্ষিণ পূর্ব দিকে অবস্থিত। এখান থেকেই এই জেলায় গুলোর প্রথম ইসলাম প্রচার শুরু হয়। বর্তমানে এটি দর্শনীয় স্থান। "Ailhash Union"। Bangladesh National Portal। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] ফয়সাল কিবরিয়া (২০১২)। "আলমডাঙ্গা উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
রখুনি কান্ত জমিদার বাড়ি

রখুনি কান্ত জমিদার বাড়ি দিনাজপুর জেলায় অবস্থিত বিরামপুর উপজেলার অন্যতম প্রত্নস্থল হিসেবে পরিচিত। এটি রতনপুর নামক এলাকায় অবস্থিত এক ঐতিহাসিক জমিদার বাড়ি। জমিদার রখুনি কান্ত এখানে বাস করতে বলে জানা যায়। বিরামপুর উপজেলার উত্তরে ১২ কিলোমিটার দুরে খানপুর প্রত্নতাত্ত্বিক নিদর্শন অষ্টাদশ শতকের জমিদার বাড়িসহ জমিদারের ১২শ বিঘা জমি বনজ ফলজ ও ওষুধি বাগান রয়েছে। অনুসন্ধানে জানা গেছে, ব্রিটিশরা অষ্টাদশ শতকে ফুলবাড়ি জমিদারের পক্ষে খাজনা আদায়কারী হিসাবে রাজকুমার সরকারকে বিরামপুরের রতনপুর কাচারীতে প্রেরণ করা হয়। এখান থেকে তিনি বিরামপুর, নবাবগঞ্জ, হাকিমপুর ও ফুলবাড়ী এলাকার প্রজাদের নিকট থেকে নৈপুণ্য ও যোগ্যতার সাথে খাজনা আদায় করতেন। আদায়কারী কর্মদক্ষতায় সন্তুষ্ট হয়ে জমিদার তার বোনের সাথে রাজকুমারের বিয়ে দেয় এবং সাড়ে ৬শ বিঘা জমিসহ রতনপুর কাচারী উপহার দেন। সাধারণ আদায়কারী থেকে জমিদার বনে রাজকুমার আরো অধিক অর্থসম্পদের নেশায় মেতে ওঠেন। অপরদিকে একই মৌজায় আড়াইশত একর জমি ও অঢেল অর্থের মালিক রঘুহাসদা নামের একজন প্রতাপশালী সাঁওতাল ছিলেন। রাজকুমার সুযোগ বুঝে সাঁওতাল বঘু হাসদার কাছ থেকে ৫ বস্তা কাঁচা টাকা ধারে নিয়ে অন্য জমিদারের আরো ৩শ একর জমি নিলামে ডেকে ৫০ একর ফলের বাগান দখল করে নিয়ে উপকারী রঘু হাসদাকে বিতাড়িত করেন। এলাকার একক জমিদার হিসেবে তৈরী করে সুদৃশ্য দ্বিতল বিশিষ্ট মনোরম অট্টালিকা। জানা যায়, নতুন জমিদার রাজকুমারের রতন কুমার ও রক্ষনী কুমার নামে দুই পুত্র সন্তানের মধ্যে ১৬ বছর বয়সের বড় ছেলে রতন কুমার মন্দিরের পুকুরে গোসল করতে গিয়ে মারা যায়। পুত্র শোকে কিছুদিন পর রাজকুমারের মৃত্যু ঘটলে উনবিংশ শতাব্দীর প্রথমার্ধে অঢেল সম্পদ, বাগান ও পুকুরসহ ১২শ বিঘা জমিদারী লাভ করেন রক্ষুনী রাজকুমার সরকার। বর্তমানে এখানে গড়ে উঠেছে একটি ইসলামিক মিশন হাসপাতাল, ১টি দাখিল মাদ্রাসা, মসজিদসহ বিশাল একটি পুকুর। জমিদারের তৈরীকৃত সুদৃশ্য দ্বিতল অট্টালিকাটিতে ইউনিয়ন ভূমি অফিস হিসেবে কাজ করছে। জেলা প্রশাসক রক্ষুনী বাবুর সম্পত্তি ১নং খাস খতিয়ানে অন্তর্ভুক্ত করেছেন। যুগ যুগ ধরে এই জমিদার বাড়ীটি মেরামত ও সংষ্কার না করায় তা ধ্বংস হতে চলছে। বিরামপুর অঞ্চলের শাসক এবং জমিদার রখুনি কান্ত তার বসবাসের জন্য একটি বাড়ি নির্মাণ করে। ১৯৭১ সালের যুদ্ধের সময় সে এ স্থান থেকে চলে যায়। জমিদার বাড়ির স্মৃতিস্বরূপ এখন একটি দ্বিতল বিশিষ্ট ভবন ছাড়া আর কিছুই অবশিষ্ট নেই। এই দ্বিতল ভবনটিও এখন অনেকাংশ প্রায় ধ্বংস হয়ে গেছে। দিনাজপুরের ফুলবাড়ি উপজেলা এবং বিরামপুর উপজেলার প্রধান সংযোগ রোডের মাঝামাঝি স্থান জয়নগর বাজার থেকে সোজা পূর্ব দিকে রতনপুর বাজারে আসতে হবে। রতনপুর বাজার থেকে ঠিক উত্তর দিকে রক্ষণীকান্ত জমিদার বাড়িটি অবস্থিত । জমিদার বাড়ির ভবন এখন ইউনিয়ন পরিষদের অধীনে রয়েছে। এছাড়াও জমিদারদের সম্পত্তির উপর এখন একটি ইসলামিক মিশন হাসপাতাল, একটি ইবতেদায়ী মাদ্রাসা ও একটি মসজিদ রয়েছে। বিরামপুর উপজেলা স্বপ্নপুরী (বিনোদন পার্ক) "বিরামপুরের ঐতিহ্যবাহী জমিদার বাড়ি!"। ৩ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৯।  "সংরক্ষণাগারভুক্ত অনুলিপি"। ২৩ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ মে ২০২১।  "রখুনি কান্ত জমিদার বাড়ি"। মন্ত্রিপরিষদ বিভাগ, এটুআই, বিসিসি ও বেসিস। সংগ্রহের তারিখ ২০১৬-০৫-০৩। [স্থায়ীভাবে অকার্যকর সংযোগ]
অলিম্পিকে কোস্টা রিকা

কোস্টারিকা প্রথম ১৯৩৬ সালে অলিম্পিক গেমসে অংশগ্রহণ করে, কিন্তু পরের চারটি অলিম্পিয়াডে অংশগ্রহণ করেনি। ১৯৬৪ গ্রীষ্মকালীন গেমসে কোস্টারিকা পুনরায় অংশগ্রহণ করে। গ্রীষ্মকালীন অলিম্পিক ছাড়াও কোস্টারিকা ১৯৮০ সালে শীতকালীন অলিম্পিক গেমসে অংশগ্রহণ শুরু করে। কোস্টারিকার ক্রীড়াবিদগণ গ্রীষ্মকালীন অলিম্পিকে ৪টি পদক জিতেছে। তার মধ্যে ১টি স্বর্ণ সহ তিনটি পদক জিতেছে ক্লাউডিয়া পল এবং অন্য পদক জয়ী ক্রীড়াবিদ হলেন সিলভিয়া পল। চারটি পদক সাঁতারে অর্জন করেছে। কোস্টারিকার জাতীয় অলিম্পিক কমিটি ১৯৩৬ সালে গঠিত হয় এবং একই বছর আইওসির স্বীকৃতি লাভ করে। "Costa Rica" (ইংরেজি ভাষায়)। আন্তর্জাতিক অলিম্পিক কমিটি।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "অলিম্পিক পদক বিজয়ীগণ" (ইংরেজি ভাষায়)। আন্তর্জাতিক অলিম্পিক কমিটি।  "Costa Rica" (ইংরেজি ভাষায়)। Sports-Reference.com। ৬ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৩ মে ২০১৬।
পাগলা দেওয়ান বধ্যভূমি

পাগলা দেওয়ান বধ্যভূমি জয়পুরহাট সদর উপজেলার চকবরকত ইউনিয়নে সংঘটিত গনহত্যার অন্যতম নিদর্শন। ১৯৭১ সালে বাংলাদেশ পাকিস্তান মুক্তিযুদ্ধ চলাকালীন প্রায় দশ হাজার নিরিহ বাঙ্গালীকে নির্মমভাবে হত্যা করে গন কবর দেওয়া হয়েছে এই পাগলা দেওয়ান বধ্যভূমিতে। ১৯৭১ সালের ১৪ ডিসেম্বর তৎকালীন রাজাকার বাহিনী এর প্ররোচনায় কোনরকম উস্কানী ছাড়াই পাক সেনারা ১২২ জন নিরীহ গ্রামবাসীকে মধ্যযুগীয় কায়দায় নৃশংসভাবে হত্যা করেছিল। পাগলা দেওয়ানে ছিল পাকিস্তানি সেনাবাহিনী ক্রাম্প ও বাঙ্কার । স্থানীয়ভবে হত্যা ও নির্যাতন ছাড়াও মুক্তি যুদ্ধ চলাকালীন বগুড়া, জয়পুরহাট, নওগাঁ, নাটোর, পাবনা, সিরাজগঞ্জ ও বিভিন্ন এলাকার মানুষ যারা প্রানের ভয়ে পালিয়ে ভারতে আশ্রয়ের জন্য এই পথ দিয়ে যাচ্ছিলেন তাদেরকে ধরে লুটপাট করে নির্মমভাবে হত্য করা হয়েছিল এই বধ্যভুমিতে। স্বাধীনতার পর প্রায় দুই তিন মাস পর্যন্ত পচা লাশের গন্ধে এই এলাকার মানুষ বসবাস করতে পারেনি। চাষের জমিতে কোপ দিলেই বেড়িয়ে আসলো অর্ধ গলিত লাশের হাড় গোড়। ১৯৯২ সালে স্থানীয় সাংবাদিকদের প্রচেষ্টায় এই বধ্যভূমিটি সম্পর্কে দেশবাসী জানতে পারে। উক্ত স্থানে গণপূর্ত বিভাগের তত্তবাবধানে একটি স্মৃতিশৌধ নির্মাণ করা হয়েছে। পাগলা দেওয়ান বধ্যভূমি স্মৃতিশৌধ এর সর্বোচ্চ স্তম্ভটি কালো টাইলস বা টালি নির্মিত। স্তম্ভের বেদিটি লাল ইটের তৈরি। ইটের তৈরি একটি দেয়াল সম্পূর্ণ স্তম্ভের সবচাইতে বড় অংশটি দখল করে আছে। দেয়ালটির দুদিক ভাঙা। এ ভগ্ন দেয়াল ঘটনার দুঃখ ও শোকের গভীরতা নির্দেশ করছে। দেয়ালের দক্ষিণ-পশ্চিম পার্শ্বে একটি জানালা আছে। এ জানালা দিয়ে পেছনের আকাশ দেখা যায়। জানালাটি দেয়ালের বিশালতাকে কমিয়ে আনে। জয়পুরহাট শহর থেকে ১৭ কিলোমিটার পশ্চিমে সদর উপজেলার ধলাহার ইউনিয়ন ও নাওগাঁ জেলার ধামুরহাট উপজেলার জাহানপুর ইউনিয়নের সমান্তবর্তী পাগলা দেওয়ান বধ্যভূমি অবস্থিত। "জয়পুরহাট সদর উপজেলার পাগলা দেওয়ান বধ্যভূমি"। মন্ত্রিপরিষদ বিভাগ, এটুআই, বিসিসি ও বেসিস। ২০১৬-১২-২৮ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৩।  কুমার খাঁ, তপন (শনিবার, ১৫ মার্চ ২০১৪)। "বর্বরতার সাক্ষী জয়পুরহাটের বধ্যভূমি"। দৈনিক জনকন্ঠ। ঢাকা, বাংলাদেশ। সংগ্রহের তারিখ 2016-05-03।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] "পাগলা দেওয়ান বধ্যভূমি"। বাংলাদেশ জাতীয় তথ্য বাতায়ন। সংগ্রহের তারিখ ২০১৬-০৫-০৩। [স্থায়ীভাবে অকার্যকর সংযোগ]